2013. gada Ventspils domes vēlēšanas
2013. gada Ventspils domes vēlēšanas notika 1. jūnijā 2013. gada Latvijas pašvaldību vēlēšanās. Vēlēšanās Ventspils domē tika ievēlēti 13 deputāti. Vēlēšanās piedalījās 6 kandidātu saraksti, kas veidoti no 84 kandidātiem. Ventspilī vēlēšanas notika 13 iecirkņos. Vēlēšanās visvairāk balsu ieguva "Latvijai un Ventspilij" (69,44%), bet kopā pilsētas domē iekļuva 4 saraksti. Ventspils domes vēlēšanās piedalījās 10 406 vēlētāji jeb 40,91% no balsstiesīgajiem. No vēlēšanu aploksnēm derīgas bija 10 389, bet savu balsi par kādu no sarakstiem atdeva 10 245 vēlētāji.